|  |  |
| --- | --- |
| **Lamsziderné Harangozó Zsuzsanna**  Osztályvezető Asszony részére  **Magyar Államkincstár**  **Fejér Megyei Igazgatóság**  8000 Székesfehérvár, Ősz u. 11-13. | **TÁRGY**: **TOP-3.1.1-15-FE1-2016-00007** sz. projekt kapcsán költségnövekmény iránti kérelem benyújtása |

**Tisztelt Osztályvezető Asszony!**

Alulírott, **Wéninger László**, mint **Balinka Község Önkormányzata** polgármestere, a**TOP-3.1.1-15-FE1-2016-00007**számúprojekt kapcsán módosítást kívánunk benyújtani az alábbiak szerint.

A 73/2018.(V.28.) Határozata alapján Balinka Község Önkormányzata az „európai uniós forrásból finanszírozott egyes projektek költségnövekménye támogathatóságáról” szóló 17/2017. (II. 1.) Korm. rendelet alapján igényét fejezi ki a költségnövekmény központi forrásból történő finanszírozására.

A kivitelezés feltételes közbeszerzése lefolytatásra került, a kivitelező kiválasztása megtörtént, melyet a Testület a 74/2018.(V.28.) határozatában rögzített. A nyertes ajánlattevő a kivitelezésre adott ajánlata alapján a beruházást bruttó 108.328.808,- Ft összegért vállalta el.

A Támogatási Szerződésben a kivitelezésre bruttó 85.852.000,- Ft összeg áll rendelkezésre, azonban az aláír vállalkozási szerződés bruttó 108.328.808,- Ft-ról szól.

A Támogatási Szerződésben rögzített megítélt támogatás és elszámolható összköltség bruttó 100.000.000,- Ft.

Az Önkormányzat a Támogatási Szerződés 1. számú mellékletében rögzített minden költségvetési sort megvizsgált, melyben a sorokról bruttó 5.631.894,- Ft átcsoportosítható összeget és további 4.427.734,- Ft nem elszámolható hozzájárulást biztosítva kívánja igénybe venni a 15%-os 17/2017. (II. 1.) Korm. rendeletben lehetőségként rögzített költségnövekményt, azaz 15.000.000,- Ft-ot.

A jelenleg hatályos költségvetés az alábbika szerint került áttekintésre:

1. Egyéb projekt előkészítés

A soron rendelkezésre álló teljes összeg az 1. számú kifizetési kérelemben már elszámolásra és elfogadásra került, **maradvány nem keletkezik.**

1. Közbeszerzési költségek és díja

A közbeszerzési szakértővel a vállalkozási szerződés megkötésre került, így **a soron 3.810,- Ft maradvány keletkezik, melyet a kivitelezésre kívánunk átcsoportosítani.**

1. Projekt menedzsment bér, járulék, egyéb költség

Az Albensis Kft. a teljes összeget el kívánja számolni, mellékeljük az erről szóló közös nyilatkozatot, **maradvány nem keletkezik.**

*Mellékeljük a kétoldalú nyilatkozatot.*

1. Kötelezően előírt nyilvánosság biztosítása

A kötelező nyilvánosság elemei maradéktalanul megvalósulnak és meg fognak valósulni, azonban a soron kizárólag a mellékelt vállalkozási szerződésben rögzített összeg kerül elszámolásra, így **a soron 372.768,- Ft maradvány keletkezik, melyet a kivitelezésre kívánunk átcsoportosítani.**

1. Kivitelezési költségek

A mellékelt vállalkozási szerződés alapján **költségnövekmény szükséges.**

*Mellékeljük az aláírt szerződést.*

1. Beruházáshoz szükséges ingatlan vásárlása és annak díja

A soron igazolt elszámolható költség 529.280,- Ft, a nem elszámolható költség pedig 162.000,- Ft, így **a soron 740.720,- Ft maradvány keletkezik, melyet a kivitelezésre kívánunk átcsoportosítani.**

1. Terület-előkészítéssel kapcsolatos tevékenységek

A tervezés és költségbecslés összeállítása alapján nincsen külön területelőkészítési munkálatok tevékenység, a kivitelezéshez szükséges munkálatok a beruházásban kerülnek elszámolásra, így a **soron 381.000,- Ft maradvány keletkezik, melyet a kivitelezésre kívánunk átcsoportosítani.**

1. Projekt előkészítéséhez szükséges tevékenységek: tervek, tanulmányok, hatósági díjak stb.

A soron az igazolt elszámolható költségek 6.103.820,- Ft, azonban ebből csak a jelenleg rendelkezésre álló összeget kívánjuk elszámolni, azaz 3.683.000,- Ft-ot, így **a soron nem keletkezik maradvány.**

1. Szemléletformálás megvalósítása

A Felhívás releváns pontja alapján nincsenek kötelezően előírt szemléletformálási elemek, azokhoz lehetőségeket sorol fel a Felhívás az alábbiak szerint:

*„A projekt részeként kötelező kerékpáros közlekedést népszerűsítő és/vagy közlekedésbiztonsági célú szemléletformáló kampány megvalósítása:*

*Lehetséges szemléletformáló tevékenységek:*

* *kerékpáros kultúra emelésére hivatott népszerűsítő, oktató, ösztönző kampányok, rendezvények, bebiciklizés megvalósítása;*
* *információs kiadványok készítése, megváltozott forgalmi rendet és/vagy új KRESZ szabályokat ismertető kampányok lebonyolítása és kiadványok kiadása;*
* *szemléletformáló eszközök beszerzése (pl.: futóbicikli, cargo-kerékpár);*
* *Bringázz a munkába, BringaSuli/BringaAkadémia, „Biztonságosan közlekedni egy élet úton” egyedi kerékpáros szemléletformáló kampányainak a megvalósítása (pl.: iskolások, óvodások,gépjárművezetők, kerékpárral közlekedők részére, stb.);*
* *gépjárművezetők számára a kulturált együtt közlekedésre felhívó kampány(ok) megvalósítása.*

*A mobilitási héten való részvétel és esemény költségei is elszámolhatók, azonban ez önmagában nem elegendő tevékenység. A szemléletformáló kampánynak nem lehet kizárólagos szemléletformáló vagy oktató része rendőrségi kampány, pl. a Sulizsaru.”*

Fentiekre figyelemmel a szerződésben szereplő tételekkel a tevékenység maradéktalanul megvalósul, így **a soron 831.596,- Ft maradvány keletkezik, melyet a kivitelezésre kívánunk átcsoportosítani.**

*Mellékeljük az aláírt szerződést.*

1. Műszaki ellenőri tevékenység és díja

A műszaki ellenőrrel a Vállalkozási szerződés megkötésre került, mellyel a költségvetési sor teljes összegét lefedjük, így **a soron maradvány nem keletkezik.**

*Mellékeljük az aláírt szerződést.*

1. Tartalék

A Támogatási Szerződés költségvetésében rögzített bruttó **3.302.000,- Ft tartalékotteljes egészében a megnövekedett kivitelezési költségekre kívánjuk felhasználni.**

Mellékelten csatoljuk a fentieket alátámasztó táblázatokat és mellékleteit.

A költségvetés felülvizsgálata után az átcsoportosítások és a költségnövekmény beépítésre került az új költségvetési táblába, melynek elszámolható összeköltsége 115.000.000,- Ft. Ezen költségvetés belső korlátai kimutatásra kerültek.

A megnövekedett költségvetéssel a Támogatási Szerződésben/pályázatban vállalt indikátorok és a vállalt műszaki és szakmai tartalom maradéktalanul megvalósulnak, valamint a Támogatási Szerződésben vállat célok teljesülnek.

A projekt befejezési határideje jelen állapotban 2018.12.31., azonban ez függ attól is, hogy jelen költségnövekményre mikor kapunk pozitív választ, tekintettel a feltételes közbeszerzési eljárás eredményeként aláírt vállalkozási szerződésre.

A lefolytatott közbeszerzés teljes dokumentációja utóellenőrzés céljából feltöltésre került az SSO rendszerbe.

Kérem kérelmünk mihamarabbi pozitív elbírálását.

Tisztelettel:

…………………………………………….

**Wéninger László**

polgármester

Balinka Község Önkormányzata

P.H.